OpenLLM-France/wikimedia huggingface dataset:
# Comissió d'Energia de Califòrnia

La Comissió d'Energia de Califòrnia, formalment la Comissió de Conservació i Desenvolupament dels Recursos Energètics, és la principal agència de planificació i política energètica de Califòrnia.
Creada el 1974 i amb seu a Sacramento, les responsabilitats bàsiques de la Comissió inclouen:
* Avançar la Política Energètica de l'Estat.
* Aconseguint l'eficiència energètica.
* Invertir en innovació energètica.
* Desenvolupament d'Energies Renovables.
* Transformant el transport.
* Supervisió de la infraestructura energètica.
* Preparació per a emergències energètiques.
La Comissió és una divisió de l'Agència de Recursos Naturals de Califòrnia, que està sota la direcció del secretari del gabinet, Wade Crowfoot. Una de les seves responsabilitats destacades és el manteniment del Codi Energètic de Califòrnia.

## Organització

Secretari de gabinet.
* Comissió d'Energia.
** Director executiu.
*** Divisió de Serveis Administratius: responsable de proporcionar serveis centralitzats de comptabilitat, personal i tecnologia de la informació per a tota la Comissió.
*** Divisió d'Avaluacions Elèctriques: responsable de proporcionar avaluacions analítiques dels sistemes i tendències d'electricitat i gas natural de Califòrnia.
*** Divisió d'eficiència energètica i renovables: ofereix assistència a empreses i particulars en matèria d'eficiència i conservació energètica.
*** Divisió d'emplaçament d'instal·lacions energètiques: responsable de l'autorització de la construcció de noves centrals elèctriques i de la regulació de les centrals elèctriques existents.
*** Divisió de Combustibles i Transport: responsable d'analitzar les necessitats energètiques i de combustibles de transport.
*** Divisió de Recerca i Desenvolupament: proporciona finançament públic per donar suport a la investigació energètica i el desenvolupament tecnològic.

## Projectes

* Programa d'eficiència d'aparells.
* Associació de piles de combustible de Califòrnia.
* Iniciativa Solar de Califòrnia.
* Lloc web de Energy Quest Arxivat 2018-08-09 a Wayback Machine..
* Centre de Recerca PHEV.

## Referències

* ↑ «U.S. Energy Information Administration - EIA - Independent Statistics and Analysis» (en anglès). https://www.eia.gov.+[Consulta: 13 abril 2023].
* ↑ "Contact Us." California Energy Commission.
* ↑ Micheli, Chris. «California Energy Commission» (en anglès). https://californiaglobe.com,+31-07-2020.+[Consulta: 13 abril 2023].
* ↑ Millsap, Adam A. «California’s Energy Policy Shows Us What Not To Do» (en anglès). https://www.forbes.com.+[Consulta: 13 abril 2023].
* ↑ «California Environmental Quality Act (CEQA)» (en anglès). https://www.cpuc.ca.gov.+[Consulta: 13 abril 2023].
# Aiwo

Aiwo és un districte de Nauru (república insular d'Oceania situada a la part meridional de l'oceà Pacífic).
Està ubicat a l'oest de l'illa, amb una superfície d'1,1 km² i una població de 1300 habitants.

## Vegeu també

* Divisions administratives de Nauru
# Hingham (Massachusetts)

Hingham és una població dels Estats Units a l'estat de Massachusetts. Segons el cens del 2008 tenia 22.561 habitants.

## Demografia

Segons el cens del 2000, Hingham tenia 19.882 habitants, 7.189 habitatges, i 5.478 famílies. La densitat de població era de 341,6 habitants/km².
Dels 7.189 habitatges en un 37,8% hi vivien nens de menys de 18 anys, en un 65,7% hi vivien parelles casades, en un 8,5% dones solteres, i en un 23,8% no eren unitats familiars. En el 21% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,19.
Per edats la població es repartia de la següent manera: un 27,7% tenia menys de 18 anys, un 4,3% entre 18 i 24, un 26,3% entre 25 i 44, un 27,5% de 45 a 60 i un 14,1% 65 anys o més.
L'edat mediana era de 40 anys. Per cada 100 dones de 18 o més anys hi havia 85,6 homes.
La renda mediana per habitatge era de 83.018 $ i la renda mediana per família de 98.598$. Els homes tenien una renda mediana de 66.802 $ mentre que les dones 41.370$. La renda per capita de la població era de 41.703$. Entorn del 2,4% de les famílies i el 3,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hingham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Hingham». American Fact Finder. Oficina del Cens dels Estats Units, 12-01-2010.
# Kaupus costatus

Kaupus costatus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 12,9 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima subtropical que viu entre 0-50 m de fondària.

## Distribució geogràfica

Es troba al sud d'Austràlia.

## Referències

* 1 2 3 «Kaupus costatus» (en anglès). FishBase. Froese, Rainer; Pauly, Daniel (editors).
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
# Sludka

«Sludka» té aquests significats:
* Sludka (Komi), localitat de la república de Komi, a Rússia
* Sludka (Kírov), localitat de l'óblast de Kírov, a Rússia
# Radikal bikers

Radikal bikers és un videojoc de curses per a màquina recreativa desenvolupat per l'empresa catalana Gaelco l'any 1998. Va tenir una versió per a PlayStation desenvolupada per Bit Managers que sols es va comercialitzar a Europa. La seqüela espiritual d'aquest joc va ser Smashing drive (2000) i també va inspirar Crazy taxi.

## Jugabilitat

Radikal bikers consisteix en el repartiment de pizzes amb un escúter italià anomenat Italjet Dragster en un entorn urbà mediterrani amb trànsit intens, abans que el teu oponent amb IA, mentre s'aconsegueixen punts. La versió per a màquina recreativa té tres nivells de dificultat que corresponen a diferents ciutats: Margherita (fàcil, ambientat a Milà), Capricciosa (mitjà, ambientat a Roma) i Diabola (difícil, ambientat a Nàpols). Si es superen les quatre curses d'un nivell, es pot jugar al següent nivell gratuïtament. Paral·lelament, la versió per a PlayStation inclou quatre ubicacions més a sobre de les tres originals: Marinara (Venècia), Fantasia (París), Reggiana (Londres) i Americana (Nova York).

## Referències

* ↑ Castro, Emmanuel. «Radikal Bikers - Recordamos el simpático juego de los españoles de Gaelco y que arrasó allí donde pisó» (en castellà). Vandal. El Español, April 20, 2012. [Consulta: 10 juny 2020].
* ↑ «Piko Interactive Collection 3 Amazon Page». Amazon, December 2, 2023. Arxivat de l'original el December 2, 2023. [Consulta: December 2, 2023].
* ↑ «Radical Bikers» (en espanyol europeu), 20-04-2012. [Consulta: 9 setembre 2024].
* ↑ «radikal bikers – arcadeplanet» (en castellà). [Consulta: 9 setembre 2024].
# Zhang Zheng

En una onomàstica xinesa Zhang es el cognom i Zheng el prenom.
Zhang Zheng (xinès simplificat: 张铮 ) (Shanghai 1920 - 2007). Actriu i directora de cinema xinesa. Pertany al grup de directors de la Quarta Generació.

## Biografia

Zhang Zheng, de nom real Zhang Shuzhen, va néixer el 3 de setembre de 1920 a Shanghai (Xina). Després de l'esclat de la segona guerra sino-japonesa i de la mort dels seus pares va anar a viure a Yan'an (província de Shaanxi). Finalitzat el batxillerat en una escola secundària per a noies, va treballar com a empleada en una llibreria. Després d'arribar a Yan'an, va estudiar a l'Institut d'Art Yan'an Lu Xun. Casada amb Chen Di, professor de música va aprendre a tocar el violí.
Va morir a Shanghai el 3 d'abril de 2007, i va ser enterrada al cementiri musulmà de la ciutat.

#### Carrera cinematogràfica

Va començar la seva trajectòria al cinema com actriu a Pequín. El 1949 va participar com a protagonista en la pel·lícula "Chinese Daughter" que va guanyar un premi al 5è Festival Internacional de Cinema de Karlovy Vary. Com actriu el 1976 va participar en la pel·lícula "Li Jue 决裂" ambientada en l'època de la Revolució Cultural, dirigida per Li Wenhua.
Acabada la segona guerra sino-japonesa es va incorporar al Shanghai Film Studio on va fer d'ajudant de direcció en diverses pel·lícules com "Railway Guerrilla" del director Zhao Ming. No va dirigir la seva primera pel·lícula fins a l'any 1958: " 第三次试验 " ,film que va codirigir amb Tau Xu. El 1963 es va traslladar a Pequín i va entrar al Beijing Film Studio, on va rodar pel·lícules com 山村姐妹 (Mountain Sisters).
El seu gran èxit com a directora va ser "Xiao Hua - 小花" traduïda a l'ànglès com "Little Flower". Produïda el 1979 per Beijing Film Studio i protagonitzada per Joan Chen que més tard es convertiria en una actriu famosa a escala internacional amb aparició a sèries estatunidenques com "El cotxe fantàstic", "Corrupció a Miami", "Mac Gyver", "Twin Peaks", "Mike Hammer" i especialment pel seu paper a "L'últim emperador" de Bernardo Bertolucci. Va guanyar el Hundred Flowers Award de 1980 a la millor pel·lícula.

## Referències

* ↑ «张铮» (en xinès (Xina)). [Consulta: 8 febrer 2024].
* ↑ «Jue lie», 13-10-1977. [Consulta: 8 febrer 2024].
* ↑ «Ye zou luo to ling». [Consulta: 8 febrer 2024].
* ↑ «山村姐妹». [Consulta: 9 febrer 2024].
* ↑ Planas, Ricard. Historia del cine chino (en castellà). Berenica, 2019, p. 183. ISBN 9788417418458.
* ↑ Aquest premi l'any 1992 es va unificar amb el Premi Gall Daurat -Golden Rooster- (Jinji Jiang)
# Théâtre de la Madeleine

El Theatre de la Madeleine és un dels teatres privats més prestigiosos de París. Va ser construït el 1924 i, d'aleshores ençà, hi han col·laborat dramaturgs de la talla de Sacha Guitry, André Roussin… També hi han actuat artistes com Patrick Bruel, Philippe Torreton, Sami Frey, Jean-Louis Trintignant, Fanny Ardant, Gérard Depardieu, Claudia Cardinale, André Dussollier, Anouk Aimée, Philippe Noiret, Nicole Garcia, Jacques Weber, Isabelle Carré, Charlotte Rampling, Jean-François Balmer, Jean Rochefort, Sylvie Testud, Thierry Lhermitte, Jeanne Moreau, Alain Delon...

## Estrenes

* 1957. La Mamma. Original d'André Roussin.
* 1960. Une femme qui dit la vérité. Original d'André Roussin.
* 1960. Les glorieuses. Original d'André Roussin.
* 1963. Un amour qui ne finit pas. Original d'André Roussin.

## Enllaços externs

* Pàgina web del teatre
# Idelʹson (cràter)

Idelʹson és un cràter d'impacte que es troba a la cara oculta de la Lluna, just darrere del terminador lunar sud, en una regió que de vegades queda a la vista de la Terra a causa de la libració. Idelʹson està situat al sud-oest de l'enorme plana emmurallada del cràter Schrödinger.
* Localització d'Idelʹson (centre dreta de la imatge)
* Cràters satèl·lit
La vora nord d'Idelʹson està coberta pel cràter més gran Ganswindt, invertint l'ordre habitual de cràters més petits sobre els impactes més grans que solen veure's a la Lluna. El glacis exterior de Ganswindt cobreix gairebé la meitat del sòl interior d'Idelʹson, assolint el punt mig. La resta de l'interior i la vora del cràter han estat parcialment coberts per materials ejectats, produint una superfície arrodonida i grumollosa. Tot i així, la vora que subsisteix continua sent distingible, i no està coberta per cap altra marca notable. L'impacte més gran dins de l'interior és un minúscul cràter al costat de la paret interior sud-oriental.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Idelʹson.
| Idelʹson | Coordenades | Diàmetre |
| L | 84° 12′ S, 115° 48′ E﻿ / ﻿84.2°S,115.8°E﻿ / -84.2; 115.8﻿ (Idelʹson L) | 28 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Kauraves

Kaurava (sànscrit: कौरव) és un terme sànscrit que fa referència als descendents de Kuru, un rei llegendari que és l'avantpassat de molts dels personatges del Mahabharata. Els Kauraves més coneguts són Duryodhana, Dushasana, Vikarna, Yuyutsu i Dussala.
El terme 'Kaurava' s'utilitza en el Mahabharata amb dos significats:
* El significat més ampli, s'utilitza per representar a tots els descendents de Kuru. Aquest significat, que inclou els germans Pandaves, s'utilitza sovint en les parts anteriors de versions populars del Mahabharata.
* El significat més limitat però més comú, s'utilitza per representar la línia major dels descendents del rei Kuru. Això ho restringeix als fills del rei Dhritarashtra, ja que la seva línia és la línia més antiga de la descendència de Kuru. S'exclou als fills del germà més jove Pandu, que funda la seva pròpia línia, la Pandava.

## Referències

* Singh, Upinder. A History of Ancient and Early Medieval India: From the Stone Age to the 12th Century. Pearson Education, 2016. ISBN 978-93-325-6996-6.

## Enllaços externs

* Persones i històries del Mahabharata (en anglès)
# Pussy Riot: Una pregària punk

Pussy Riot: Una pregària punk (títol original en rus, Показательный процесс: История Pussy Riot; transcrit com a Pokazatelni protsess: Istoria Pussy Riot) és un documental del 2013 de Mike Lerner i Maxim Pozdorovkin. La pel·lícula segueix els casos judicials sobre el grup de protesta punk-rock feminista antiputinista rus Pussy Riot. La pel·lícula presentava imatges disponibles públicament dels procediments judicials i entrevistes amb les famílies dels membres de la banda, però no entrevistes amb els mateixos membres de la banda. S'ha doblat i subtitulat al català.
Posteriorment, la cadena HBO va comprar els drets de televisió dels Estats Units de la pel·lícula. La pel·lícula es va emetre a HBO el 10 de juny de 2013.
La BBC va emetre la pel·lícula el 21 d'octubre de 2013 al programa de documentals Storyville. Les crítiques han estat generalment positives.

## Referències

* ↑ Justin Lowe «Pussy Riot – A Punk Prayer: Sundance Review». The Hollywood Reporter, 19-01-2013.
* ↑ «Pussy Riot: Una pregària punk». ésAdir. [Consulta: 18 febrer 2024].
* ↑ «Pussy Riot: una pregària punk». Desdelsofà.cat. [Consulta: 18 febrer 2024].
* ↑ Jay A. Fernandez. «Sundance 2013: 'Pussy Riot' Doc to Air on HBO». Indiewire, 20-01-2013. Arxivat de l'original el 25 January 2013. [Consulta: 2 juliol 2013].
* ↑ Jordan Hoffman. «Sundance Review: Punk Rock Feminism and Orthodoxy Clash in 'Pussy Riot' Doc». film.com. MTV Networks, 19-01-2013. Arxivat de l'original el 21 January 2013. [Consulta: 2 juliol 2013].
* ↑ «BBC Four – Storyville, 2013-2014, Pussy Riot – A Punk Prayer». BBC. [Consulta: 26 octubre 2013].
* ↑ Pussy Riot: A Punk Prayer a Rotten Tomatoes (anglès)
# Zeki Rıza Sporel

Zeki Rıza Sporel (Istanbul, 28 de febrer de 1898 - Istanbul, 3 de novembre de 1969) fou un futbolista turc de la dècada de 1920 i president del Fenerbahçe SK.
Fou 16 cops internacional amb la selecció turca, amb la qual participà en els Jocs Olímpics de 1924 i 1928.
Pel que fa a clubs, defensà els colors del Fenerbahçe SK.
És considerat un dels més grans golejadors de la història del futbol turc.
Fou germà de Hasan Kamil Sporel també jugador i president del Fenerbahçe SK.

## Estadístiques
### Gols internacionals

| # | Data | Seu | Oponent | Marcador | Resultat | Competició |
| 1. | 26 octubre 1923 | Estadi Taksim, Istanbul, Turquia | Romania | 2-2 | Empat | Amistós |
| 2. | 26 octubre 1923 | Estadi Taksim, Istanbul, Turquia | Romania | 2-2 | Empat | Amistós |
| 3. | 17 juny 1924 | Töölön Pallokenttä, Hèlsinki, Finlàndia | Finlàndia | 2-4 | Victòria | Amistós |
| 4. | 17 juny 1924 | Töölön Pallokenttä, Hèlsinki, Finlàndia | Finlàndia | 2-4 | Victòria | Amistós |
| 5. | 17 juny 1924 | Töölön Pallokenttä, Hèlsinki, Finlàndia | Finlàndia | 2-4 | Victòria | Amistós |
| 6. | 17 juny 1924 | Töölön Pallokenttä, Hèlsinki, Finlàndia | Finlàndia | 2-4 | Victòria | Amistós |
| 7. | 19 juny 1924 | Estadi Reval (Kalevi aed), Tallinn, Estònia | Estònia | 1-4 | Victòria | Amistós |
| 8. | 19 juny 1924 | Estadi Reval (Kalevi aed), Tallinn, Estònia | Estònia | 1-4 | Victòria | Amistós |
| 9. | 22 juny 1924 | LSB Stadions, Riga, Letònia | Letònia | 1-3 | Victòria | Amistós |
| 10. | 22 juny 1924 | LSB Stadions, Riga, Letònia | Letònia | 1-3 | Victòria | Amistós |
| 11. | 22 juny 1924 | LSB Stadions, Riga, Letònia | Letònia | 1-3 | Victòria | Amistós |
| 12. | 1 maig 1925 | Stadionul Romcomit, Bucarest, Romania | Romania | 1-2 | Victòria | Amistós |
| 13. | 2 octubre 1925 | Estadi Taksim, Istanbul, Turquia | Polònia | 1-2 | Derrota | Amistós |
| 14. | 14 octubre 1927 | Estadi Taksim, Istanbul, Turquia | Bulgària | 3-1 | Victòria | Amistós |
| 15. | 14 octubre 1927 | Estadi Taksim, Istanbul, Turquia | Bulgària | 3-1 | Victòria | Amistós |
| A data de 10 de febrer de 2010 |||||||

## Palmarès

* Campionat turc de futbol (1): 1933
* Lliga de futbol d'Istanbul (4): 1920-21, 1922-23, 1929-30, 1932-33
* Istanbul Friday League (2): 1920-21, 1922-23
* Istanbul Shield (1): 1930
* General Harrington Cup (1): 1923

## Referències

* ↑ «Zeki Rıza Sporel's profile at Sports Reference.com». Arxivat de l'original el 2018-05-29. [Consulta: 16 octubre 2018].
* ↑ «1923-1924». Walter Verani, Erdinç Sivritepe and Turkish Soccer, 12-09-1999. [Consulta: 18 juny 2007].
* ↑ «Zeki Rıza Sporel» (en turc). FenerbahceCumhuriyeti.org. Arxivat de l'original el 2007-06-21. [Consulta: 18 juny 2007].
* ↑ Forumexe: Zeki Rıza Sporel Arxivat 2010-01-30 a Wayback Machine. (turc)
* ↑ Fenerbahçe past presidents
* ↑ Profile at TFF.org
# Sludica bulanovi

Sludica bulanovi és una espècie extinta de cinodont basal que visqué durant el Permià superior. Es tracta de l'única espècie del gènere Sludica. Se n'han trobat restes fòssils a Rússia. El nom genèric Sludica es refereix a la localitat tipus de Mariúixkina Sludà-C, mentre que el nom específic bulanovi fou elegit en honor del paleontòleg V. V. Bulànov, descobridor de l'holotip.

## Referències

* ↑ Ivakhnenko, M. F. «Permian Cynodontia (Theromorpha) of Eastern Europe» (en anglès). Paleontological Journal, 46, 2, 2012, pàg. 199–207. DOI: 10.1134/S0031030112020062. ISSN: 0031-0301.
# El retorno de Walpurgis

El retorno de Walpurgis (comercialitzada als Estats Units com Curse of the Devil o The Black Harvest of Countess Dracula) és una pel·lícula espanyola de terror de 1973 dirigida per Carlos Aured. És la setena d'una sèrie sobre l'home llop Waldemar Daninsky, interpretat consecutivament per Paul Naschy.

## Argument

El film comença a l'a edat mitjana, on un antecessor de Waldemar Daninsky, Irineus Daninsky, combat les bruixeries de la comtessa Bathory -en aquest lliurament de la sèrie ella no esdevindrà en dona vampir- i la condemna a la foguera, però abans aquesta el maleeix proclamant que el càstig arribarà "quan un dels teus vessi la sang d'un primogènit dels meus descendents, les desgràcies més terribles s'abatran sobre els que portin el teu cognom maleït".
L'acció passa al segle xix, quan Waldemar sofrirà les conseqüències dels actes del seu antecessor, però no en forma de maledicció, sinó més aviat de venjança perpetrada per mitjà d'un encanteri. Durant una cacera, Waldemar abat un llop, que resulta ser un gitano de l'estirp dels Bathory; el cap de família de l'últim ordenarà a una de les seves filles que sedueixi Daninsky i que el marqui amb una mandíbula de llop, que regarà amb la seva pròpia sang. D'aquesta manera Daninsky adquireix la marca de l'home llop i la maledicció del licantrop, una vegada esdevinguda la Nit de Walpurgis.

## Repartiment

* Paul Naschy - Comte Waldemar Daninsky/l'home llop
* Fabiola Falcón - Kinga Wilowa
* Maritza Olivares - Maria Wilowa
* Mariano Vidal Molina - Roulka
* José Manuel Martín - Bela

## Referències

* ↑ El retorno de Walpurgis a abc.es

## Enllaços externs

* (anglès) Versió en anglès de la pel·lícula a Dailymotion
# CloudSat

CloudSat és un satèl·lit artificial de la NASA, llançat el 28 d'abril de 2006 a bord d'un coet Delta II, juntament amb el satèl·lit CALIPSO.
El satèl·lit va ser triat l'any 1999 per proporcionar un millor coneixement de la distribució, abundància estructura i propietats radiatives dels núvols. Va ser el primer satèl·lit amb un radar d'ones mil·limètriques, 1000 vegades més sensible que qualsevol radar meteorològic existent.
CloudSat i Calipso es van unir a altres tres satèl·lits d'observació terrestre avançats ja en òrbita: Aqua, Para i Aura. Junts formen l'anomenat A-train. CloudSat, com els altres quatre satèl·lits, segueix una Òrbita heliosíncrona cas circular d'uns 705 km d'altura. Vola en formació amb els satèl·lits Aqua i Calipso per obtenir dades simultanis d'aquests fenòmens.
La missió principal duraria 22 mesos, encara que es calcula que podria seguir funcionant durant tres anys. CloudSat és administrat pel JPL. Colorado State University proporciona lideratge científic i la ciència de processament i distribució de dades. El cost d'aquest projecte és d'aproximadament 200 milions de dòlars

## Instruments

L'instrument principal de CloudSat és el CPR (Cloud Profiling Radar, Radar Perfilador de Núvols), un radar que opera a 94 GHz i que mesura les microones reflectides pels núvols en funció de la seva distància. El CPR va ser desenvolupat conjuntament pel JPL i l'Agència Espacial Canadenca.

## Especificacions

* Massa total: 848 kg
* Perigeu: 702 km
* Apogeu: 704 km
* Inclinació orbital: 98,2 graus
* Període: 98,8 min

## Vegeu també

* Aqua (satèl·lit)
* Aura (satèl·lit)

## Referències

* Wade, Mark. «CloudSat» (en (anglès)), 2008. [Consulta: 26 agost].
* ↑ «CloudSat Press Kit». NASA/JPL.

## Enllaços externs

* Pàgina de CloudSat